[{"text_idx": "#000001", "text": "Aasta nominendidArvamusDigitaliseerimineEhitusettevo\u0303tjadEhitusmaterjalidEnergiaEriolukordEttevo\u0303teHaridusHuvitav objektKatuse-ehitusKogemusKriisKu\u0308te ja ventilatsioonMessNo\u0303uannePodcastPortreeProbleemPuitSeadusSisearhitektuurSisuturundusSu\u0308ndmusTeadusTeedeehitusTerminivaraTo\u0308o\u0308ohutusU\u0308levaadeU\u0308marlaud"}, {"text_idx": "#000013", "text": "Veel 2020. aasta lo\u0303pus polnud Eestil spetsiaalselt kaasaegseks andmekeskuseks projekteeritud ja ehitatud hoonetekompleksi, to\u0303tto\u0308elda oli keskkonnasa\u0308a\u0308stlike ja to\u0308o\u0308kindlate andmekeskuste puudus terves Ida- ja Kesk-Euroopas. Lahendusena ehitati Hu\u0308u\u0308russe kriitilise ta\u0308htsusega andmete hoidmiseks sobiv GDC andmekeskus, mis on ainulaane nii Eestis kui terves Baltikumis."}, {"text_idx": "#000014", "text": "\u201eIga maja saab alguse tellija ideest,\u201c u\u0308tleb Meistri Kinnisvara juhataja Holger Karema. \u201eSelle hoone konstruktsiooni eripa\u0308raks on tavahoonest rangemad lisano\u0303uded, muu hulgas maandustele ja magnetva\u0308ljade kaitsele. Selle ko\u0303igega pidi arvestama juba karkassi projekteerides.\u201c"}, {"text_idx": "#000015", "text": "Keskuse u\u0308mber ja sees on paika pandud tippklassi turvasu\u0308steemid, toite-, jahutus- ja sidesu\u0308steemid ning elektrivarustus on dubleeritud, veelekkekindlus tagatud ja tuleennetuseks kasutatakse hapniku alandamise tehnoloogiat. Energiaefektiivses hoones kasutatakse taastuvenergialahendusi ja kasutatakse a\u0308ra serveritest tulev ja\u0308a\u0308ksoojus. Keskuse taristut monitoorivad pidevalt enam kui 3000 sensorit, to\u0308o\u0308kindlus peab olema tagatud igal ajahetkel."}, {"text_idx": "#000016", "text": "Hoones on erineva funktsiooniga alad, muu hulgas no\u0303upidamistoad ja turvalised ruumid kriitilise ta\u0308htsusega andmete hoidmiseks."}, {"text_idx": "#000017", "text": "\u201eVa\u0308ga paljud turva-, tuleohutus- ja toimepidevusno\u0303uded tulenevad andmekeskuse standardist EN 50600,\u201c ra\u0308a\u0308gib Tanel Klaar Greenergy Data Centersist, kes kordineeris andmekeskuse u\u0308ldehitust. \u201eAndmekeskuse eripa\u0308rana peab tehnoloogia alati to\u0308o\u0308s olema, ko\u0303ik peab pidevalt toimima, ka ehituslik lahendus keerleb seeto\u0303ttu u\u0308mber riskide maandamise.\u201c"}, {"text_idx": "#000018", "text": "Nii on keskuses enamik tehnoruume jaotatud eraldi tuleto\u0303kkesektsioonideks \u2013 kui u\u0308hes tsoonis peaks puhkema tulekahju, siis ei levi see ja\u0308rgmisesse tsooni. Greenergy Data Centers on mahukas betoonhoone. \u201eKandekarkass on raudbetoonelementidest, montaaz\u030c toimus platsil,\u201c kirjeldab Holger Karema. \u201eKandetarindile esitatud no\u0303uded olid ta\u0308psed ka turvakaalutluste osas: sellesse hoonesse autoga la\u0308bi seina sisse so\u0303ita ei ole vo\u0303imalik.\u201c"}, {"text_idx": "#000023", "text": "Sellistes ku\u0308lmkapimo\u0303o\u0303tu kappides asubki internetis na\u0308htav sisu."}, {"text_idx": "#000026", "text": "Holger Karema toob esile, et Greenergy Data Centers oli ka insenerile po\u0303nev va\u0308ljakutse. \u201eOn, mille nimel pingutada ja mida arvestada,\u201c u\u0308tleb ta. \u201eEhitusinseneril peab selliste hoonete plaanimisel jaguma kogemusi ja teadmisi, tuleb tunda ka tehnoloogiat. Nii mo\u0303nigi kord on ka konstruktsioonile erilised no\u0303uded, seda na\u0308iteks tru\u0308ki- vo\u0303i materjalito\u0308o\u0308stuse hoonete puhul. Aga niisugused va\u0308ljakutsed on samas huvitavad.\u201c"}, {"text_idx": "#000027", "text": "Kokkuvo\u0303ttes on Greenergy Data Centers insenertehniline meistriteos, mille sarnast teist Baltikumis ei leidu. Sellega ta\u0308ideti puuduja\u0308a\u0308k Eesti IT-taristus ning andmekeskuse turvalisusest ja to\u0308o\u0308kindlusest lo\u0303ikavad kasu organisatsioonid nii era- kui avalikust sektorist veel aastaid."}, {"text_idx": "#000028", "text": "Baltikumi ko\u0303ige energiaefektiivsem ja turvalisem koht kriitilise ta\u0308htsusega andmete hoidmiseksKeskuse u\u0308mber ja sees on turvasu\u0308steemid, toite-, jahutus- ja sidesu\u0308steemid dubleeritudHoone on energiaefektiivne ja kasutab vaid rohelist energiatPindala 14 500 m2, kompleksi koguvo\u0303imsus 31,5 MWKo\u0303rgeim to\u0308o\u0308kindlus (EN50600 Level 3 / Level 4)Kohandatava suurusega serveriruumid asuvad kahel korrusel, hoone on side- ja pilveneutraalneRelvastatud valve, mida toetab tehisintellektEnergiakasutuse to\u0303hususe (PUE) eesma\u0308rk < 1,2Tuleto\u0303kkeseinte materjal: CLASSIC 200 plokid, u\u0308le 2100 m2Ehitaja: Merko Ehitus Eesti ASArhitekt: KMK StuudioProjekteerija: Meistri Kinnisvara ASMu\u0308u\u0308rito\u0308o\u0308d: Grandline OU\u0308"}, {"text_idx": "#000040", "text": "Telli uudiskiri ja ole esimesena kursis oluliste uudistega!"}, {"text_idx": "#000042", "text": "ja ole esimesena kursis oluliste uudistega!"}]